PRITARTA

Vilniaus Šeškinės pradinės mokyklos

tarybos nutarimu 2022 m. sausio 20 d.

protokolas Nr. MT-1

PATVIRTINTA

Q Vilniaus Šeškinės pradinės mokyklos

direktoriaus 2022 m. sausio 21 d.

įsakymu Nr. V-9

**VILNIAUS ŠEŠKINĖS PRADINĖ MOKYKLA**

**2021 m. VEIKLOS ATASKAITA**

**BENDROS ŽINIOS APIE MOKYKLĄ**

2021 m. mokykloje sukomplektuota 14 klasių, kuriose mokėsi 304 mokiniai.Pradinio ugdymo programos išsilavinimo pažymėjimus gavo 74 ketvirtos klasės mokiniai. Dirbo: 27 pedagogai (6 metodininkai, 16 vyresniųjų mokytojų, 5 mokytojai), bendrosios praktikos slaugytoja; 15 techninio personalo darbuotojų. Mokykloje dirbo šie mokiniui pagalbą teikiantys specialistai: bibliotekininkė, vyr. logopedė, vyr. specialioji pedagogė, specialioji pedagogė, vyr. socialinė pedagogė, socialinė pedagogė, psichologė (iki 2021 m. rugsėjo 31 d.). Mokytojams talkino 9 mokytojo padėjėjai (penkios su SUP mokiniais (po 0,5 et.), trys pirmose klasėse (po 1,0 et.), viena specialiojoje klasėje (1,0 et.)). Veikė 18 VDM grupių, kuriose dirbo 15 pedagogų ir 3 specialistės.

Mokyklos vadovų komanda: direktorė D. Slepakovienė (nuo 2001 m.), direktorės pavaduotojos ugdymui: R. Džiavečkienė (nuo 2006 m.), l. e. p. direktorės pavaduotoja ugdymui R. Petkevičienė (nuo 2019-01-01 iki 2021-08-31), L. Monkevičienė (nuo 2019 m.) ir direktorės pavaduotojas ūkio reikalams G. Jukna (2014 m.).

Į mokyklos ugdomąjį procesą integruoti tautinių mažumų ir specialiųjų ugdymosi poreikių turintys vaikai.

Nuo 2006 rugsėjo 1 d. mokykloje įsteigta specialioji klasė vaikams, turintiems elgesio ir / ar emocijų sutrikimų.

Mokykloje savo pirmuosius darbo žingsnius žengia ir atlieka praktiką ir įvairius tyrimus VDU, VU, Vilniaus kolegijos studentai.

Mokytojai yra nuolatiniai organizuojamų kursų, seminarų dalyviai ir lektoriai.

SVARBIAUSI PASIEKIMAI

2021 m. spalio 25-27 dienomis mokykloje vyko veiklos teminis išorinis vertinimas. Stiprieji mokyklos veiklos aspektai įvertinti 4 lygiu (aukščiausiu), tobulintini mokyklos veiklos aspektai - 3 lygiu.

Mokykloje įgyvendinti IKT projektai:

- Mokytoja V. Karklelienė dalyvavo NŠA projekte ,,Bendrojo ugdymo tyrimų, vertinimo ir stebėsenos sistemos plėtra: mokinių pasiekimų vertinimas“. Projekto tikslas – sukurti prielaidas meninio (dailės ir muzikos) ir technologinio ugdymo pasiekimų stebėsenai nacionaliniu lygiu, veiksmingam formuojamajam pasiekimų vertinimui ugdymo procese, taip pat mokinių individualios pažangos stebėsenai (dalyvavo viena klasė).

- „Informatikos ir technologinės kūrybos ugdymo programos įgyvendinimas pradinėse klasėse“ („Vedliai“) (VŠPC). Mokydamiesi informatikos ir technologinės kūrybos, vaikai smalsumą technologijoms paverčia praktiniais įgūdžiais – įvaldo įvairias skaitmeninės kūrybos priemones, tokias kaip kūrybinis programavimas ar virtualios realybės kūrimas, išbando ir dirbtinio intelekto kūrimo pagrindus, ugdosi problemų sprendimų įgūdžius, stiprina kritinį bei loginį mąstymą (iki 08-31 d. dalyvavo trys klasės, nuo 09-01 d. – penkios klasės).

- ,,Šiuolaikiškas matematinių gebėjimų ugdymas ir pažangos stebėsena“ (VŠPC). Naudojant pažangią matematikos mokymo(si) platformą Eduten Playground, siekiama pagerinti 2, 3, 4 klasių mokinių matematikos mokymosi pasiekimus, palengvinti mokytojų darbą ugdant mokinių matematinius gebėjimus ir sustiprinti mokyklos lygmens mokinių mokymosi pažangos stebėseną (iki 08-31 d. dalyvavo septynios klasės, nuo 09-01 d. – devynios klasės).

Mokykla antrus metus įgyvendino Vilniaus m. savivaldybės 2020-2025 metų „Kokybiškų švietimo paslaugų prieinamumo visiems Vilniaus miesto vaikams priemonių plano“ 4.5. priemonę – „Vilniaus miesto savivaldybės mokyklų pirmose klasėse užtikrinti po vieną mokytojo padėjėją“. Priemonėje dalyvauja penkios Vilniaus m. mokyklos. Mokykloje kuriamas naujas darbo modelis. Mokytojo padėjėjo pagalba užtikrina aukštesnę ugdymo(si) kokybę. Tai atskleidė atlikto mokinių tėvų ir mokytojų tyrimo rezultatai. Projektu siekiama įrodyti mokytojo padėjėjo svarbą Vilniaus m. mokyklų pirmose klasėse.

Mokykla vykdė projektą ,,Aktyviai, draugiškai, sveikai“ (pagal Vilniaus m. savivaldybės finansuojamą tęstinį Sveikatingumo ir fizinio aktyvumo projektą)., kurį koordinavo mokytojos D. Bagdonienė ir J. Mocartienė. Mokyklos bendruomenė dalyvavo projekto numatytuose sporto ir sveikatingumo renginiuose, gilino sveikos gyvensenos įgūdžius. Birželio 14 d. - liepos 1d. mokykloje buvo organizuota mokinių vasaros stovykla (dvi pamainos) „Aktyviai, draugiškai, sveikai“ (2 dienas vykdytos veiklos mokykloje, 8 dienas organizuotos išvykos).

Mokykla, kaip turinti patirtį ugdant specialiųjų poreikių mokinius, įtraukta į a. spektro mokyklų tinklą (55 mokyklos iš Lietuvos), aktyviai dalyvauja numatytose veiklose. Bendradarbiavo su Lietuvos aklųjų ir silpnaregių ugdymo centro Sutrikusios raidos vaikų konsultavimo skyriumi: vyko 3 konsultacijos dėl mokinio, turinčio įvairiapusį raidos sutrikimą, ugdymo ypatumų; konsultuotasi dėl mokinių, turinčių autizmo spektro sutrikimų, elgesio, bendravimo, kalbos, pažinimo procesų, sensorinės integracijos ypatumų, struktūruotos ugdymo aplinkos pritaikymo, ugdymo proceso organizavimo. Įgyvendinant SRVKS rekomendacijas, įrengti poilsio kampeliai 2a, 2-4e specialiosios klasės mokiniams, įsigyta mokomųjų priemonių.

Mokykla yra nacionalinio sveikatos stiprinančių mokyklų tinklo dalyvė ir aktyvi mokykla ir vykdė sveikatos stiprinimo programą bei fizinio aktyvumo skatinimo veiklos planą 2020-2024 metams. Programa parengta vadovaujantis mokyklų pripažinimo sveikatą stiprinančiomis mokyklomis tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2019 m. gegužės 31 d. įsakymu Nr. V-651/V-665, mokyklos strateginiu planu, patvirtintu mokyklos direktoriaus 2018 m. gegužės 21 d. įsakymu Nr. V-34. Programa siekiama formuoti vaikų sveikos gyvensenos įgūdžius, didinti vaikų ir bendruomenės narių sveikatos raštingumą bei kurti sveikatai palankią ugdymo(si) aplinką.

Mokyklos vadovai yra Vilniaus m. savivaldybės „Atnaujinamo ugdymo turinio įgyvendinimo koordinavimo komandoje“. Vasario - gegužės mėnesiais dalyvavo 4 informaciniuose renginiuose savivaldybių paskirtiems ugdymo turinio atnaujinimo koordinatoriams bei jų komandoms savivaldybėse.

2021 m. mokyklos direktorė D. Slepakovienė atrinkta dalyvauti LR ŠMSM parengto ir kartu su NŠA įgyvendinamo bei Europos Komisijos remiamo Britų Tarybos vykdomo projekto „Parama mokyklų vadovams, ugdymo turinio reformos Lietuvoje lyderiams“ veikloje. Nuo 2021 m. lapkričio 16 d. dalyvauta 4 mokymuose.

2021 gruodžio 2 d. mokyklos direktorė D. Slepakovienė dalyvavo VDU ŠA PTI organizuotame seminare – apskrito stalo diskusijoje „Inovacijos šiandienos mokyklų veiklai tobulinti“. Renginio metu vyko diskusijos temomis: „Mokyklos bendruomenės telkimas ugdymo procesui organizuoti ir tobulinti“, „Inovatyvių ugdymo sprendimų paieška“, „Šiuolaikinių sveikatos saugumo priemonių taikymas mokykloje“. Jo metu direktorė skaitė pranešimą „Kuo didžiuojasi mūsų mokykla?“. Renginyje dalyvavo VDU ŠA PTI atstovai, mokyklų vadovai, mokytojai iš visos Lietuvos.

Mokyklos pedagogai dalinosi gerąja patirtimi respublikos, miesto renginiuose: VDU ŠA PTI organizuotoje tarptautinėje mokslinėje konferencijoje LR Seime „Pilietinis ugdymas Lietuvos ir pasaulio sėkmei“ mokytoja G. Juodkaitė skaitė pranešimą „Mokytojo padėjėjo svarba saugaus piliečio ugdyme“ (Vilniaus Šeškinės pradinės mokyklos atvejis); VDU Švietimo akademijos II kurso magistrantų konferencijoje mokytoja G. Juodkaitė skaitė pranešimą „Mokytojojo padėjėjo svarba Vilniaus Šeškinės pradinėje mokykloje“; Vilniaus Baltupių progimnazijos organizuotoje respublikinėje metodinėje – praktinėje konferencijoje „Nuotolinio ugdymo(si) sėkmės ir grėsmės“ mokytojos D. Bagdonienė, J. Mocartienė ir psichologė Ž. Paulauskaitė skaitė pranešimą „Pradinių klasių mokinių fizinio aktyvumo svarba nuotolinio ugdymo metu“; MRU studentams mokytojos D. Bagdonienė, J. Mocartienė, R. Džiavečkienė parengė video reportažą „Nuotolinio mokymo iššūkiai“, Vilniaus miesto savivaldybėje mokytojų padėjėjos G. Juodkaitė, A. Kriščiūnaitė ir K. Jankavičienė pasidalino gerąja patirtimi mokyklai įgyvendinant Vilniaus m. savivaldybės 2020–2025 metų „Kokybiškų švietimo paslaugų prieinamumo visiems Vilniaus miesto vaikams priemonių plano“ 4.5. priemonę – „Vilniaus miesto savivaldybės mokyklų pirmose klasėse užtikrinti po vieną mokytojo padėjėją“; Vilniaus Prano Mašioto pradinės mokyklos organizuotoje respublikinėje konferencijoje „Kuo didžiuojasi mano mokykla? 20 metų – 20 atradimų!“ mokyklos jaunieji žurnalistai ir jų vadovė V. Zakienė pristatė video pranešimą „Pirmokų tėveliai – JĖGA!“ (pristatė tradicinį renginį – pirmokų tėvelių talkas, kurių metu gražinama mokyklos aplinka).

Mokyklos psichologė Ž. Paulauskaitė, socialinė pedagogė D. Bagdonienė ir mokytoja L. Gailienė parengė video pranešimą „Ypatingas vaikas“ skirtą mokinių tėvams pažinti mokinius, turinčius specialiųjų ugdymosi poreikių ir jų integraciją klasėje.

Pastatytas spektaklis pagal N. Lapinskienės muzikinę pasaką „Debesų malūnas“ (jungtinis aštuonių klasių pasirodymas). Spektaklis nufilmuotas ir patalpintas mokyklos tinklapyje (dėl paskelbto karantino) pasveikinti mokyklos bendruomenę Šv. Kalėdų proga.

Spalio 11-15 d. mokyklos liaudiškų šokių kolektyvas „Sukutis“ (vadovė Daiva Bagdonienė) ir jaunučių choras ,,Garsiukai“ (vadovė Rūta Narčytė) dalyvavo V Tarptautiniame virtualiame festivalyje-konkurse „Adriatic Zadar Open 2021“, kuris vyko Kroatijoje, Zadaro mieste. Konkurse dalyvavo apie 200 dalyvių iš Kroatijos, Latvijos bei Lietuvos. Profesionali kroatų komisija (pirmininkė p. Sanja Petrovski) įvertino kolektyvus ir išrinko nugalėtojus. Mūsų mokyklos šokėjai ir dainininkai užėmė pirmąsias vietas.

Dalyvauta projekte „Šoka Lietuva“ flashmobą su Valstybiniu ansambliu „Lietuva“, kur susijungė iš viso pasaulio 40 kolektyvų – tai 5 šalys, 18 miestų, 37 kolektyvai ir 750 šokėjų viename vaizdo įraše.

Šokių kolektyvui „Sukutis“ patvirtinta II meninio lygio kategorija.

Mokyklos darbuotojams organizuotos 2 pažintinė išvykos į Merkinę ir jos apylinkes bei Ignalinos kraštą.

**MOKYMASIS IR UGDYMAS**

Mokyklos 2021 m. veiklos programa buvo orientuota į kokybiškų švietimo paslaugų teikimą, Gerosios mokyklos koncepciją, gyvenimo įgūdžių formavimą, atsižvelgiant į nūdienos saugios ir sveikos gyvensenos poreikius. Ugdymo procesas vyko sklandžiai. Tikslingai stebėta mokytojų pamokinė veikla, naujai atvykusių mokinių adaptacija.

Nacionalinis egzaminų centro organizuojamas nacionalinis mokinių lietuvių kalbos ir matematikos pasiekimų patikrinimas (NMPP) ketvirtos klasės mokiniams vyko elektroniniu būdu, kurio tikslas – pačioms mokykloms įsivertinti savo ugdymo kokybę ir ją gerinti. Tai viena iš įsivertinimo priemonių, kuri teikia patikimą informaciją apie mokymosi pasiekimus ir problemas, padeda užtikrinti geresnį grįžtamąjį ryšį mokiniams, jų tėvams ir pedagogams.

Visi 304 mokyklos mokiniai sėkmingai įsisavino pradinio ugdymo programą ir baigė mokslo metus.

78 ketvirtų klasių mokiniai aukštesnės pakopos mokymuisi pasirinko šias mokyklas: Vilniaus Žygimanto Augusto pagrindinę mokyklą, Vilniaus Simono Stanevičiaus progimnaziją, Vilniaus Žemynos progimnaziją, Vilniaus Jeruzalės progimnaziją, Vilniaus Gabijos progimnazija, Vilniaus Abraomo Kulviečio klasikinę gimnaziją.

Mokyklos VGK organizavo ir koordinavo reikiamos pagalbos vaikui teikimą kartu su ugdančiais mokytojais ir specialistais, rengė individualius ugdymo planus mokiniams, sukūrė nuorodą „Registracija pas švietimo pagalbos specialistą“, skirtą mokinių tėvų konsultacijoms. Nuo 2021-01 mėn. iki 2021-09 mėn. 14 mokinių buvo ugdomi pagal pritaikytas, 2 mokiniai pagal individualizuotas Bendrąsias programas, nuo 2021-09 mėn. iki 2020-12 mėn. 16 mokinių buvo ugdomi pagal pritaikytas, 2 mokiniai pagal individualizuotas Bendrąsias programas.

Už labai gerą mokymąsi pagyrimo raštais apdovanoti 125 1-4 klasių mokiniai.

Pamokos, mokinių ugdymo(si) poreikiams tenkinti, buvo skiriamos trečių klasių mokiniams matematikos žinių stiprinimui.

**VEIKLOS KOKYBĖS VERTINIMAS IR ĮSIVERTINIMAS**

Nuo 2006 m. mokykloje vykdomas vidaus auditas. 2007-2008 m. m. baigtas I ratas, išnagrinėtos 7 sritys. Nuo 2008-2009 m. m. pradėtas II ratas ir 2012-2013 m. m. išnagrinėta paskutinė vidaus audito sritis „Ugdymas ir mokymasis“. 2013-2014 m. m. pradėtas III ratas ir išnagrinėta vidaus audito sritis „Mokyklos kultūra“. 2014-2015 m. m. išnagrinėta vidaus audito sritis „Pagalba mokiniui“. 2015-2016 m. m. išnagrinėta veikos įsivertinimo sritis ,,Pasiekimai“.

Nuo 2016-2017 m. m. mokyklos veiklos kokybės įsivertinimui mokykla vadovaujasi „Mokyklos, įgyvendinančios bendrojo ugdymo programas, veiklos kokybės įsivertinimo metodika” (2016 m. kovo 29 d. Įsak. Nr.-267). 2016-2017 m. m. išnagrinėtos veikos įsivertinimo sritys ,,Ugdymo(si) aplinkos“ bei ,,Lyderystė ir vadyba“.

2017-2018 m. m. išnagrinėta veikos įsivertinimo sritis ,,Rezultatai“. 2019 m. išnagrinėta veiklos sritis ,,Ugdymas(is) ir mokinių patirtys“. 2020 m. išnagrinėta veiklos sritis ,,Rezultatai“.

2021 m. išnagrinėta veiklos sritis „Ugdymo(si) aplinkos“. Atliekant pasirinktos srities įsivertinimą taikytos įvairios darbo formos:

* mokytojų anketavimas;
* tėvų anketavimas;
* mokinių anketavimas;
* dokumentų analizė.

2021 m. spalio 25-27 d. atlikto mokyklos veiklos teminio (įtraukusis ugdymas) išorinio vertinimo išvadose nurodyti mokyklos stiprieji veiklos aspektai:

1. Vizijos bendrumas įtraukios sampratos įgyvendinimo link (1.1. – 4 lygis).

2. Bendruomenės sprendimų pagrįstumas įtraukčiai (1.1. – 4 lygis).

3. Mokyklos vadovų įsipareigojimas susitarimams dėl įtraukties gerinimo (1.2. – 4 lygis).

4. Mokyklos savivaldos institucijų veiksmingumas įtraukčiai (1.3. – 4 lygis).

5. Įtrauktį paremianti mokyklos tinklaveika su socialiniais partneriais ir vietos bendruomene (1.6.– 4 lygis).

**NEFORMALUS UGDYMAS**

2021 m. mokinių neformaliajam vaikų švietimui buvo skirtos 28 valandos. Veikė šie būreliai:

|  |  |  |
| --- | --- | --- |
| **Eil. Nr.** | **Būrelio pavadinimas** | **Val. skaič.** |
| 1. | \* Renesanso šokių kolektyvas (3 kl.)  \* Lietuvių liaudies šokių kolektyvas (3 kl.)  \* Lietuvių liaudies šokių kolektyvas (1 kl.) | 1  2  1 |
| 2. | Lėlių teatras ,,Šeškiukai” (4b kl.) | 2 |
| 3. | \* Šiuolaikinių šokių kolektyvas „Liuoksiukai” (1-4 kl.) | 1 |
| 4. | **\*** Keramikos studija ,,Molio Motiejukas” (2a, 2b, 3b kl.) | 1 |
| 5. | **\*** „Seniūnų klubas” (2-4 kl.) | 1 |
| 6. | **\*** ,,Anglų kalba kitaip”(2 kl.) | 1 |
| 7. | **\*** ,,Anglų kalba kitaip” (3 kl.) iki birželio mėn. | 1 |
| 8. | **\*** ,,Anglų kalba kitaip” (3-4 kl.) iki birželio mėn. | 1 |
| 9. | **\*** Dailė (1, 2, 4 kl.) | 2 |
| 10. | \* Klubas ,,Gudručiai” (1 kl.) iki birželio mėn. | 1 |
| 11. | **\*** Klubas ,,Gudručiai” (2 kl.) | 1 |
| 12. | **\*** Klubas ,,Gudručiai” IKT (4 kl.) | 1 |
| 13. | **\*** ,,Sportas-sveikata“ (2-4 kl.) | 2 |
| 14. | **\*** Pop choras ,,Garsiukai” (1-4 kl.) | 2 |
| 15. | **\*** Futbolas (1-2 kl.)  **\*** Futbolas (3-4 kl.) | 1  1 |
| 16. | Neuroedukacija (mokiniams, turintiems specialiųjų ugdymosi poreikių) | 1 |
| 17. | **\***„Šeškiukų gamtos laboratorija“ | 1 |
| 18. | **\***,,Jaunieji žurnalistai” (1, 4 kl.) | 2 |
| 19. | Fleitų „Tili lili“ (2, 3, 4 kl.) | 1 |

Pastaba **\***būreliai skirti visiems mokyklos mokiniams.

Būrelių veikla atsispindėjo mokyklos ir užmokykliniuose renginiuose: varžybose, konkursuose, parodose, koncertuose, šventėse.

**Mokyklos mokiniai 2021 m. dalyvavo šiuose Vilniaus miesto ir respublikiniuose renginiuose:**

|  |  |  |
| --- | --- | --- |
| **Eil.**  **Nr.** | **Renginio pavadinimas** | **Atsakingas mokytojas (-ai)** |
|  | Ketvirtasis respublikinis 1-4 klasių mokinių vokalinių ansamblių, chorų ir šokių festivalis „Virš vaivorykštės“, skirtas Neringos Lapinskienės kūrybai. | D. Slepakovienė,  R. Narčytė |
|  | Vilniaus miesto savivaldybės visuomenės aplinkosauginio švietimo projekto „Saugome gamtą aplink mus“ konkursas „Aš augu darnioje Vilniaus miesto aplinkoje“. 4b klasė laimėtoja. | V. Zakienė |
|  | Respublikinė konferencija „Kuo didžiuojasi mano mokykla? 20 metų - 20 atradimų!“  Video pranešimas “Pirmokų tėveliai – JĖGA!” | V. Zakienė |
|  | Tarptautinis matematikos konkursas „Pangea 2021“. Dovydas (3a), Lukas (3a) užėmė 3 vietą. | D. Petkevičienė |
|  | Tarptautinė KINGS olimpiada 2-12 klasių mokiniams. Apdovanota Elzė Budinaitė (3a) | D. Petkevičienė |
|  | Respublikinis edukacinis konkursas „Olympis 2021“. | D. Petkevičienė |
|  | 1-2 klasių mokinių „Riterių taurė“ futbolo turnyras. | Š. Beivydas |
|  | 3-4 klasių mokinių „Riterių taurė“ futbolo turnyras. | Š. Beivydas |
|  | šokių festivalis – konkursas „Merry Christmas, baltic amber Trakai“.  „Sukučio“ šokėjai užėmė 1 vietą. | D. Bagdonienė |
|  | Lietuvos vaikų organizacijos ,,Gelbėk vaikus“ renginys ,,Solidarumo bėgimas‘‘ (dalyvavo dvi klasės) | R. Džiavečkienė |
|  | Swed banko organizuota didžiausiaLietuvoje nuotolinė pamoka ,,Mokonomika“. | V. Zakienė, R. Erdogan, V. Bertašienė,  D. Petkevičienė |
|  | Respublikinė specialiųjų ugdymo(si) poreikių turinčių mokinių kūrybinių dailės darbų paroda „Mano Kalėdos“. | D. Bagdonoienė,  D. Maminsklienė |
|  | Respublikinis specialiųjų ugdymosi poreikių turinčių mokinių fotografijų konkursas „Žemės mintys“.  Laureatas J. Vaiciukas (3b). | R. Upenieks,  D. Bagdonienė |
|  | Respublikinis speciliųjų ugdymosi poreikių turinčių mokinių piešinių konkursas „Mano svajonių draugas“.  Nugalėtojas O. Karpovič (2a). | 1. Kriščiūnaitė |
|  | Virtualus tarptautinis festivalis - konkursas „Adriatic Zadar Open 2021“.  Mokyklos liaudiškų šokių kolektyvas ,,Sukutis“ir jaunučių choras ,,Garsiukai“. | D. Bagdonienė,  R. Narčytė |
|  | Profesionalaus šonaslydžio (drifto) piloto Benedikto Čirbos, 3 vietos Drift master nugalėtojo apsilankymas, transporto priemonių pristatymas mokyklos kieme. | Z. Gineikienė |
|  | VSMC Vilniaus miesto ugdymo įstaigų ugdytinių piešinių konkursas „GYVENAME SVEIKAI“.  Geriausio piešinio nominacija Patricijai S. (3c). | Z. Buivydaitė |
|  | Europos sporto savaitė. Projektas  BEACTIVE–JUDĖK ŠOKIO RITMU 2021 | D. Bagdonienė,  R. Upenieks,  V. Bertašienė,  G. Juodkaitė,  Z. Kuzmienė |
|  | Respublikinis vaikų piešinių fotografijų konkursas virtualioje parodoje „Mano mylimiausias laukinis gyvūnas”. Apdovanota L. Vaicakavičiūtė (3a). | D. Petkevičienė |
|  | Respublikinis aplinkosauginis konkursas ,,Aš noriu išlikti”. Apdovanota 3a klasės mokinių grupė. | D. Petkevičienė |
|  | Vilniaus miesto mokinių lankstinių konkursas ,,Aš saugus”. Apdovanotas M. Saldūnas (2a). | D. Petkevičienė |
|  | Respublikinis kūrybinis konkursas „Piešiu gyvenimą“. | Z. Kuzmienė |
|  | Vilniaus miesto pradinių klasių mokytojų metodinio būrelio organizuota kūrybinių darbų paroda-konkursas ,,Gyvybės medis". Nugalėtoja L. Jankutė (3c). | Z. Kuzmienė |

Už mokyklos vardo garsinimą Vilniaus miesto ir respublikiniuose renginiuose ,,Šeškiuko garbės 2021” nominacija įteikta 95 mokiniams.

Mokyklos pagyrimo raštais buvo apdovanoti 125 mokyklos mokiniai, kurie mokslo metus baigė labai gerais įvertinimais.

Už nuopelnus mokyklai „Garbės knygoje“ įrašytas 1 mokyklos mokinys už dalyvavimą Vilniaus miesto 2-4 klasių mokinių dailaus rašto konkurse „Atrask rašto paslaptį“ (dėl visuotinio karantino buvo apribotos veiklos).

Mokyklos bendruomenė skleidė informaciją apie savo veiklą mokyklos internetiniame puslapyje.

Mokykloje vyko šie tradiciniai renginiai: Laisvės gynėjų diena; Lietuvos valstybės atkūrimo diena; Užgavėnių šventė ,,Žiema, žiema, bėk iš kiemo...“; Kaziuko mugė; Vasario 16-osios dienos minėjimas; ketvirtokų išleistuvės; Rugsėjo pirmosios šventė; Solidarumo bėgimas; Tarptautinės tolerancijos dienos minėjimas; Šv. Kalėdų šventės klasėse ir mokyklos puošimas; Dailaus rašto konkursas; matematikos ir lietuvių k. olimpiados; bibliotekos akcijos „Gydau knygą“ ir ,,Dovanoju knygą mokyklos bibliotekai“. Vyko renginiai ir veiklos datoms paminėti: „Šokio diena“, „Teatro diena“, „Paukščių diena“, „Arbatos diena“, „Pasaulinė sniego diena“.

Mokykla bendradarbiavo su „Sostinės krepšinio mokykla“, kurios profesionalus treneris dešimčiai klasių vedė fizinio ugdymo pamokas.

Organizuoti virtualūs renginiai: šeštasis šalies 1-4 klasių mokinių vokalinių ansamblių, chorų festivalis „Advento tyloje“; ketvirtasis respublikinis 1-4 klasių mokinių vokalinių ansamblių, chorų ir šokių festivalis „Virš vaivorykštės“, skirtas Neringos Lapinskienės kūrybai; Vilniaus miesto 4 klasių mokinių, lankančių etikos pamokas, septintoji viktorina „Esu tolerantiškas“.

Dalyvauta projektuose: „Olimpinis mėnuo 2021“, „Mobilios programėlės, skirtos vaikų dienos režimo įgūdžių formavimas“.

Vykdyti projektai: ,,Aktyvi mokykla“; „Veiksmo savaitė be patyčių“; „Valandėlė su Agne“ (pirmų klasių mokiniams Zoom platformoje), „Visi vienodi visi skirtingi“, akcija ,,Gegužė – be smurto prieš vaikus“; akcija ,,Komplimentų traukinys“; Saugaus eismo pamokėlės pirmokams su Vilniaus m. šeštojo policijos komisariato bendruomenės pareigūnėmis; ,,Švari aplinka“; aplinkosauginis projektas „Mes rūšiuojam“, kurį inicijuoja  UAB „Atliekų tvarkymo centras“.

Vykdyti tęstiniai Vilniaus miesto savivaldybės visuomenės sveikatos biuro projektai „Plokščiapėdystės prevencijos programa 2020-2021 m.“ (programa įgyvendinama trimis etapais: 1. Informacijos viešinimas mokyklos informaciniuose stenduose bei mokyklos tinklalapyje. 2. Teorinės pamokos apie plokščiapėdystę 2-4 klasių mokiniams bei plantografijos tyrimas. 3. Praktiniai užsiėmimai taikant prevencines, metodines priemones fizinio ugdymo pamokų metu); ,,Paguodos skrynelė“ – 4 klasių mokiniams, skirtas psichinės sveikatos stiprinimui; protų mūšis ketvirtos klasės mokiniams „Mikroorganizmai ir virusai mūsų gyvenime“; nuotolinės sveikatos ugdymo pamokos 2-4 klasėms, kurių metu mokiniai atliko raumenų stiprinimo ir tempimo pratimus.

Mokyklos 59 antros klasės mokiniai dalyvavo Vilniaus miesto savivaldybės VŠĮ ,,Sveikas miestas“ organizuojamame projekte ,,Mokėk plaukti ir saugiai elgtis vandenyje“. Užsiėmimai vyko prekybos ir pramogų centre “Ozas”, įsikūrusiame Ozo g. 18, LT-08243, Vilnius. Programa vykdoma valstybės lėšomis, formalaus švietimo principu fizinio ugdymo pamokų metu. Pagal projektą pagrindinius plaukimo įgūdžius antrokai lavino 32 savaites, po kartą per savaitę. Mokiniai mokėsi ne tik plaukti, bet ir įgijo disciplinos, ištvermės, saugumo, baimės įveikimo, orientacijos aplinkoje gebėjimų bei tenkino saviugdos, saviraiškos ir sveikos gyvensenos poreikius.

Mokykla dalyvavo ES programoje „Vaisių ir daržovių bei pieno ir pieno produktų vartojimo skatinimas ugdymo įstaigose“, kuri padeda padidinti

suvartojamų vaisių ir daržovių bei pieno produktų dalį vaikų mityboje, diegti vaikams supratimą apie vaisių ir daržovių bei pieno ir pieno produktų vartojimo teigiamą poveikį sveikatai bei ugdyti teisingus mitybos įpročius.

Pradinių klasių mokytojos naudojosi mokykloje įrengto inovatyvaus Edukacinio veiklos kabineto priemonėmis, metodine medžiaga.

Mokytojai aktyviai naudojosi Kultūros paso edukacinėmis paslaugomis. Įvyko 20 edukacinių renginių mokykloje arba kultūros įstaigose.

Aštuonios klasės dalyvavo Geros savijautos programos „Aš esu drama“, ir „Kas aš esu“ renginiuose.

Mokykla aktyviai bendradarbiauja su Vilniaus Šeškinės mikrorajono bendruomene, dalyvauja įvairiuose renginiuose.

Mokykloje suorganizuota 20 dailės ir technologijos darbų parodų.

Mokiniai keliavo po Vilnių ir Lietuvą, dalyvavo edukaciniuose, virtualiuose renginiuose (Aukštaitijos nacionalinis parkas, Čiobiškis, Trakai, Kernavė, Ozo draustinis, Vilniaus Gilužio ežero apylinkės, Vikingų kaimas, Bernardinų sodas, Europos parkas, LR prezidentūra, Valstybės pažinimo centras, Lietuvos nacionalinis muziejus, Vilniaus technikos ir energetikos muziejus, Vilniaus kelių policija, interaktyvi erdvė “Future Live“, VU zoologijos muziejus, „Pažintis su haskiais“, „Elnių spa“, kino tetarai, edukacinė pamoka „Istorijų namuose“ Egipto mumijos, planetariumo edukacija „Žvaigždynai“, virtualios pažintinės kelionės po Lietuvą, Europą, Afriką, Ameriką)

Organizuota edukacinė paskaita „Lytiškumas“, lytinio švietimo seminaras „Agentai vykdo misiją“, pamoka – viktorina „Lietuvos kariuomenė ir jos kariai“.

**KVALIFIKACIJOS KĖLIMAS**

Pedagogai nuolat skatinti sistemingai bei kryptingai tobulinti savo profesines kompetencijas seminaruose ir mokymuose. Mokslo metų eigoje 215 kartų pedagogai dalyvavo 75 kvalifikacijos tobulinimosi kursuose bei mokymuose. Mokytojai profesines kompetencijas tobulino šiose įstaigose: MTC, „Vilniaus Baltupių progimnazija, Vilniaus Emilijos Pliaterytės progimnazija, UAB ,,Šviesa“, VŠPC, UAB „SDG“ , LNKC, VšĮ ,,Trakų švietimo centras“, VšĮ ,,Lions quest Lietuva“, Lietuvos psichologijos studentų asociacija, VIPT, UAB „Baltijos kompiuterių akademija, VšĮ „Informacinių technologijų institutas“, VšĮ ,,Savęs pažinimo ir saviraiškos studija“, VU ŠA, VšĮ ,,Švietimo tinklas“, NŠA, VU FF, Vilniaus Algirdo muzikos mokykla, VPPT, VIPT, VšĮ „Vaikų ugdymas“, MB „Pozityvios tėvystės laboratorija“, UAB atelje „Eskizas“, VšĮ „Mokymosi mokykla“, VšĮ „Mūsų saulužė“, MRU, Kauno pedagogų kvalifikacijos centras, Šiaulių miesto savivaldybės švietimo centras, Klaipėdos rajono švietimo centras, Utenos švietimo centras, Raseinių rajono švietimo pagalbos tarnyba, Mokosi.lt

Metodinės grupės susirinkimų metu vyko mokytojų, dalyvavusių kursuose bei mokymuose, įgytų žinių sklaida.

**MATERIALINĖS BAZĖS STIPRINIMAS**

Dalis bendruomenės pasinaudojo galimybe pervesti į mokyklos sąskaitą 1,2% nuo sumokėto gyventojų pajamų mokesčio 2020 ataskaitiniais finansiniais metais. Pervesta 4 418,40 €. 8 396,22 €perkelta iš 2020 m. Mokyklos tarybos sprendimu 4 619,96 € buvo skirti kompiuteriams įsigyti (5 vnt.) ir interneto svetainės atnaujinimui. Likutis 2021 m. gruodžio 31 d. – 8194,66 €.

**NEMOKAMAS MAITINIMAS**

|  |  |  |
| --- | --- | --- |
| **Data** | **Pietūs**  **(mokinių skaičius)** | **Pusryčiai**  **(mokinių skaičius)** |
| Nuo 2020 m. 01 mėn iki 08 mėn. | 64 | - |
| Nuo 2021 m. 09 mėn iki 12 mėn. | 143 | - |

**TIKSLAI IR UŽDAVINIAI 2021 METAMS**

**1. Tikslas. Ugdyti šiuolaikiškus matematinius gebėjimus akcentuojant individualią mokymosi ūgtį.**

Uždaviniai:

1. Formuoti matematinius gebėjimus integruojant veiklas į formalųjį ir neformalųjį ugdymą(si).

2. Stiprinti matematinio skaitmeninio raštingumo gebėjimus.

3. Stiprinti individualios pažangos stebėseną.

**2. Tikslas. Vienyti mokyklos bendruomenę siekiant aukštesnės ugdymo(si) kokybės ir formuojant sveikos gyvensenos įgūdžius.**

**Uždaviniai:**

1. Plėtoti bendradarbiavimą su mokinių tėvais naudojant įvairius informavimo būdus apie individualius vaikų pasiekimus ir pažangą.

2. Organizuoti pedagoginį, psichologinį pedagogų ir tėvų švietimą, padedantį geriau pažinti vaiką.

3. Saugoti, puoselėti ir stiprinti fizinę bei psichinę mokinių sveikatą, tenkinant saugumo, aktyvumo, saviraiškos poreikius.

**3. Tikslas. Stiprinti mokyklos materialinę bazę.**

**Uždavinys.** Kurti modernią mokymosi aplinką, atitinkančią mokinių poreikius, jų galias bei didesniam mokinių fiziniam aktyvumui skatinti.

**2021 m. VEIKLOS TIKSLŲ IR UŽDAVINIŲ ĮGYVENDINTOS PRIEMONĖS**

|  |  |  |
| --- | --- | --- |
| Tikslai | Uždaviniai | Įgyvendintos priemonės |
| 1. Tikslas. Ugdyti šiuolaikiškus matematinius gebėjimus akcentuojant individualią mokymosi ūgtį. | 1. Uždavinys. Formuoti matematinius gebėjimus integruojant veiklas į formalųjį ir neformalųjį ugdymą(si). | Įgyta patirties dalyvaujant pedagogų kvalifikacijos tobulinimosi renginiuose (kursai, seminarai ir kt.), skirtuose šiuolaikiškų matematinių gebėjimų ugdymui.  Skaitytas pranešimas metodinės grupės susirinkime „Būtini matematiniai gebėjimai ir jų ugdymas“.  Dalyvauta VŠPC projekte „Informatikos ir technologinės kūrybos ugdymo programos  įgyvendinimas pradinėse klasėse“.  Vykdyta pamokų priežiūra (matematikos dalyko arba matematikos dalyko integravimo su kitais bendrojo lavinimo dalykais).  Įgyvendinta Vilniaus m. savivaldybės 2020–2025 metų „Kokybiškų švietimo paslaugų prieinamumo visiems Vilniaus miesto vaikams priemonių plano“ 4.5. priemonė – „Vilniaus miesto savivaldybės mokyklų pirmose klasėse užtikrinti po vieną mokytojo padėjėją“.  Dalyvauta šalies ir tarptautinėse olimpiadose: Kengūra, Olympis, Kings, Pangea.  Organizuotos edukacinės išvykos, skirtos matematinių gebėjimų ugdymui.  Organizuoti neformaliojo vaikų švietimo būreliai „Gudručiai" 1-3 klasėse.  Įvairintas ir tobulintas mokinių matematinio ugdymo fiksavimas pasiekimų aplankuose „Korys“.  Vestos integruotos kelių dalykų pamokos, kai viena iš jų matematika.  Pamokos, ugdymo(si) poreikiams tenkinti, skirtos trečių klasių mokiniams matematikos žinių stiprinimui.  Organizuotos, integruojant matematikos bei dailės ir technologijų dalykų, parodos mokykloje.  Pristatyti klasėse žymūs Lietuvos bei pasaulio matematikai, pateikiant įdomios informacijos apie matematikos dalyką.  Organizuota netradicinė ugdymo diena (Kaziuko mugė).  Sukurta mokyklos edukacinė erdvė „Matematikos gatvė“ matematikos ugdymui(si).  Parengtas matematinių pasakų rinkinys mokyklos mokiniams. |
|  | 2. Uždavinys. Stiprinti matematinio skaitmeninio raštingumo gebėjimus. | Dalyvauta VŠP centro projekte ,,Šiuolaikiškas matematinių gebėjimų ugdymas ir pažangos stebėsena“. Naudota Eduten Playground platforma.  Organizuoti skaitmeninio raštingumo mokymai mokytojams.  Naudota matematikos mokymosi programa 10Monkeys MathWorld, edukacinės platformos MozaBook ir Eduten Playground, elektroninės mokymosi aplinkos Eduka klasė, Ema.  Sudarytas matematikos ugdymui(si) skirtų skaitmeninių priemonių sąrašas. |
|  | 3. Uždavinys. Stiprinti individualios pažangos stebėseną. | Dalyvauta Nacionalinio egzaminų centro projekte ,,Bendrojo ugdymo tyrimų, vertinimo ir stebėsenos sistemos plėtra: mokinių pasiekimų vertinimas“.  Patobulintas mokinių pasiekimų aplanko „Korys“ turinys numatytiems dalykams: muzika, anglų k., dorinis ugdymas, šokis, fizinis ugdymas.  Analizuotas pasiekimų aplankų turinys (mokinys-tėvai-mokytojas) ir planuota tolimesnė pažanga.  Praktikuoti mokytojo-mokinio individualūs pokalbiai apie pasiekimus ir pažangą.  Naudotos EDUKA (nuo 09-01 d. TAMO) dienyno funkcijos individualios pažangos stebėjimui. |
| 2. Tikslas. Vienyti mokyklos bendruomenę siekiant aukštesnės ugdymo(si) kokybės ir formuojant sveikos gyvensenos įgūdžius. | 1. Uždavinys. Plėtoti bendradarbiavimą su mokinių tėvais  naudojant įvairius informavimo būdus apie individualius vaikų pasiekimus ir pažangą. | Parengta susisteminta informacija (pateiktis) tėvams apie individualios pažangos matavimą ir pristatyta klasių mokinių tėvų susirinkimų metu.  Organizuoti direktorės, mokinių tėvų, mokytojų susirinkimai ugdymo problemoms aptarti, siekiant supažindinti / priminti su mokinių vertinimo ir įsivertinimo tvarkomis.  Pateiktos tėvams vaikų pasiekimų suvestines naudojant Ema, Eduten platformas.  Organizuoti individualūs VGK ir tėvų susitikimai, vaiko ugdymo(si) pasiekimams aptarti. Organizuotos individualios mokytojų, švietimo pagalbos specialistų konsultacijos tėvams. |
|  | 2. Uždavinys. Organizuoti pedagoginį, psichologinį pedagogų ir tėvų švietimą, padedantį geriau pažinti vaiką. | Skaitytas pranešimas metodinės grupės susirinkime „Prioritetai šiuolaikinėje pamokoje: kritinis mąstymas ir kūrybiškumas“.  Skaityti pranešimai tėvams klasių susirinkimuose psichologijos ir sveikos gyvensenos temomis.  Organizuoti tėvų, mokytojų atvejų aptarimai su mokyklos psichologe ir socialine pedagoge.  Organizuoti klasių tėvų komitetų pirmininkų susitikimai su direktore „Trečiadienio arbata“.  Tikslingai (pagal poreikį) organizuoti pagalbą teikiančių specialistų konsultacijos mokyklos bendruomenei (psichologo, socialinio pedagogo, logopedo, specialiojo pedagogo).  Organizuoti VGK posėdžiai (kartą per savaitę ir esant poreikiui) aptariant mokinių, turinčių specialiųjų ugdymo(si) poreikių, ugdymosi ir pagalbos teikimo procesą, specialiosios klasės mokinių ugdymą dalinės įtraukties būdu.  Organizuoti nuotoliniai susitikimai su būsimų pirmokų tėvais (mokyklos pristatymas). Parengtos informacinės skrajutės tėvams su užduotimis vaikams.  Organizuoti S. Burvytės seminarai: mokytojams „Alfa kartos vaikų pažinimas, stiprinant vaikų emocinę ir fizinę sveikatą“, mokytojams ir mokinių tėvams „Mokinių poreikius, vidinius resursus ir asmeninę atsakomybę stiprinančios mokymosi aplinkos kūrimas“.  Organizuoti seminarai mokytojams: „Šiuolaikiškas ir inovatyvus bendravimas ir bendradarbiavimas“, „Psichologinio smurto darbo aplinkoje prevencijos ir psichosocialinių sąlygų gerinimas“.  Skaitytas pranešimas būsimų pirmokų tėvų susirinkime.  Parengtas video pranešimas „Ypatingas vaikas“ mokinių tėvams. |
|  | 3. Uždavinys. Saugoti, puoselėti ir stiprinti fizinę bei psichinę mokinių sveikatą, tenkinant saugumo, aktyvumo, saviraiškos poreikius. | Klasių vadovai vykdė programą ,,Laikas kartu“ (LIONS QUEST XXI amžiaus emocinės kompetencijos) ir kiekvieną savaitę vedė užsiėmimus.  Skaityti pranešimai metodinės grupės susirinkime: „Saugus internetas” ir „Sveika gyvensena – vaikų dienotvarkė“. Organizuota gerosios patirties sklaida.  Vykdyti projektai: ,,Aktyviai, draugiškai, sveikai“ (pagal Vilniaus m. savivaldybės finansuojamą tęstinį Sveikatingumo ir fizinio aktyvumo projektą); „Sėjame gerumą“.  Dalyvauta projektuose: Lietuvos plaukimo federacijos organizuojamame projekte ,,Mokėk plaukti ir saugiai elgtis vandenyje“ antrų klasių mokiniams; tarptautiniame projekte „BEACTIVE“ - Judėk šokio ritmu“; organizacijos „Gelbėkit vaikus“ projekte „Solidarumo bėgimas“.  Organizuoti renginiai: „Pasaulinė sniego diena“; „Tarptautinė laimės diena“; „Tarptautinė šokio diena“.  Organizuotos akcijos: „Sąmoningumo didinimo mėnuo BE PATYČIŲ“; budėjimo akcija „Šypsenėlė“, skatinanti 4 klasės mokinius puoselėti draugišką, saugų mokinių elgesį pertraukų metu; „Laiškas“ pasaulinei paukščių dienai paminėti; „Ką kalba tulpės“, skirta „Gegužė - mėnuo be smurto prieš vaikus“ paminėti;  Organizuoti virtualūs renginiai: šeštasis šalies 1-4 klasių mokinių vokalinių ansamblių, chorų festivalis „Advento tyloje“; ketvirtasis respublikinis 1-4 klasių mokinių vokalinių ansamblių, chorų ir šokių festivalis „Virš vaivorykštės“, skirtas N. Lapinskienės kūrybai; Vilniaus miesto 4 klasių mokinių, lankančių etikos pamokas, viktorina „Esu tolerantiškas“.  Organizuoti „Europos judumo savaitė 2021“ renginiai.  Organizuotos veiklos: padedančios mokiniams pasiruošti penktai klasei; netradicinė ugdymo diena „Šeimos diena“; saugaus eismo pamokėlės pirmos klasės mokiniams.  Ugdyti sveikos gyvensenos įgūdžiai per formaliųjų ir neformaliųjų programų įgyvendinimą (rytinės mankštos, judriosios pertraukos, taisyklingos laikysenos ugdymas, poilsio pertraukėlės, varžybos, išvykos ir kt.).  Puoselėtos mokyklos tradicijos: „Mokslo ir žinių diena“, „Mokytojo diena“, Kalėdiniai renginiai, klasių renginiai, skirti Tarptautinei šeimos dienai, „Ketvirtokų išleistuvės“, „Pirmokų krikštynos“.  Inicijuotas bendruomenės įsitraukimas į valstybės švenčių ir atmintinų dienų minėjimą.  Atlikta tėvų apklausa „Pradinių klasių mokinių fizinis aktyvumas ir sveikata“.  Atlikti patyčių (mokiniai), mokinio dienos režimo (3-4 kl. mokiniai), mikroklimato (mokiniai) ir pirmos klasės mokinių adaptacijos tyrimai (tėvai).  Atliktas mokytojų, mokytojų padėjėjų, 1-2 klasių mokinių tėvų tyrimas apie mokytojo padėjėjo svarbą (tyrimas lyginimui pakartotas IV ketvirtį).  Organizuoti neuroedukacijos užsiėmimai vaikams, turintiems specialiųjų ugdymosi poreikių, naudojant dailės terapijos metodus, kurie yra susiję su kiekviename žmoguje glūdinčiu gebėjimu projektuoti savo vidinius konfliktus į vizualines formas. |
| 3. Tikslas. Stiprinti mokyklos materialinę bazę. | 1. Uždavinys. Kurti modernią mokymosi aplinką, atitinkančią mokinių poreikius, jų galias bei didesniam mokinių fiziniam aktyvumui skatinti. | Įsigytos priemonės projektui ,,Aktyviai, draugiškai, sveikai“ įgyvendinti (pagal Vilniaus m. savivaldybės finansuojamą tęstinį Sveikatingumo ir fizinio aktyvumo projektą): kanceliarinės priemonės, kepuraitės su užrašais, transporto paslaugos (autobusas, keltas).  Įsigyta: kompiuteriai (7 vnt.) ir daugiafunkciniai spausdintuvai (6 vnt.) pedagogams, planšetės (25 vnt.) mokiniams; vaizdinių ir mokymo priemonių matematinio ugdymo stiprinimui, fizinio aktyvumo skatinimui; vadovėlių (atsižvelgta į pedagogų pageidavimus).  Įrengta edukacinė erdvė „Matematikų gatvė“ (šaligatvis).  Atnaujintas „Basų kojų“ takas, mokyklos daržas mokinių pažintinei, darbinei veiklai ugdyti.  Sustiprintas WI-FI ryšys (4 stotelės), nupirktas WI-FI mobilus internetas.  Organizuota gėlių auginimo akcija ir papuošti gėlių stovai mokyklos kieme.  Vykdyta akcija ,,Suoliukas mokyklai“ (įrengta poilsio zona).  Organizuotos suplanuotos kasmetinės evakuacinės pratybos.  Įrengti treniruokliai mokyklos kieme.  Atnaujinta mokyklos internetinė svetainė.  Sumontuotos pakabinamos lubos dviejų klasių poilsio zonose, atnaujintos sienos.  Nupirktas šviesos gaublys, lazeriai mokyklos aktų salei. |

**NEATLIKTI DARBAI**

1. Neorganizuotas: Vilniaus m. pradinių klasių mokinių lėlių teatrų festivalis „Medinis arkliukas“, sporto šventė „Šeškiukų olimpiada“, „Šeimų krepšinio varžybos“, „Būrelių pasirodymai“, „Turizmo diena“, 1-4 klasių mokinių matematikos olimpiada, 1-3 klasių mokinių matematikos viktorina „Protmūšis“, jaunųjų matematikų konferencija „Skaičiai ir Lietuva“, 1-4 klasių projektas „Vaikai vaikams“, skirtas mokinių IKT patirties dalijimuisi (dėl susidariusių karantino sąlygų).
2. Neorganizuota mokinių pasiekimų vertinimo ir įsivertinimo apklausa; neskaityti pranešimai metodinėje grupėje „Hiperaktyvių vaikų ugdymo mokykloje problemos ir problemų sprendimo esminės nuostatos“ ir „Mocarto įtaka smegenų veiklai – mokymuisi“; neorganizuotas taisyklingos laikysenos praktinis užsiėmimas apie kuprinės svorį, teisingą kuprinės pasirinkimą ir jos nešiojimą (dėl nebedirbančios psichologės, mokytojų, visuomenės sveikatos specialistės).
3. Neįrengtas pritaikytas neįgaliesiems įvažiavimas (neskirtas finansavimas).
4. Neįrengta lauko paveikslų galerija dėl atsiradusio poreikio plotą kieme panaudoti mokinių ugdomajai veiklai (šaškių / šachmatų stalai).
5. Neatnaujintas „Paukščių lesyklos – girdyklos“ plotas, nepastatyta „Slieko laboratorija“ mokyklos kieme (dėl atsakingo darbuotojo nedarbingumo).
6. Neatnaujinta lauko klasė, tačiau nupirktos priemonės atnaujinimui.

**DIDŽIAUSIOS PROBLEMOS, SU KURIOMIS SUSIDŪRĖ MOKYKLA**

Atlikus 2021 m. mokyklos veiklos kokybės įsivertinimą, srities „Ugdymosi aplinkos“ teminį įsivertinimą, paaiškėjo, kad reikėtų:

1. Kuriant mokyklos modernią aplinką, užtikrinti IKT priemonių prieinamumą, atitinkantį mokinių poreikius.
2. Siekiant aukštesnės ugdymo(si) kokybės skatinti ir rengti mokytojams įvairius IKT mokymus.
3. Sudaryti daugiau galimybių organizuoti mokymąsi ne mokykloje.
4. Efektyvinti mokyklos erdvių funkcionalumą, pritaikant jas skirtingiems ugdymo(si) poreikiams: pamokoms ir popamokinei veiklai.
5. Mokyklos internetinėje svetainėje nuolat pateikti informaciją apie mokinių mokymąsi ne mokykloje.
6. Tėvų susirinkimų, individualių kalbių metu supažindinti mokinių tėvus su mokyklos teritorijoje įrengtomis zonomis aktyviam, pasyviam poilsiui, bendravimui.
7. Ieškoti resursų ir būdų mokyklos pastato plėtrai.
8. Klasėse įrengti modernias vėdinimo sistemas.
9. Peržiūrėti klasių apšvietimo sistemas.

2021 m. spalio 25-27 d. atlikto mokyklos veiklos teminio (įtraukusis ugdymas) išorinio vertinimo išvadose nurodyti tobulintini mokyklos veiklos aspektai:

1. Mokinio asmeninės pažangos planavimas pamokoje (2.1. – 3 lygis).
2. Pastoliavimas kiekvienam mokiniui pamokoje (2.1. – 3 lygis).
3. Individualių mokinio pasiekimų ir pažangos pamatavimas pamokoje (2.3. – 3 lygis).

Analizuodami 2021 m. ugdymo procesą pastebėjome, kad reikėtų:

1. Daugiau dėmesio skirti mokyklos bendruomenės siekiams ir susitarimams dėl įtraukiojo ugdymo.
2. Organizuoti pedagoginį, psichologinį pedagogų ir tėvų (bendruomenės) švietimą, padedantį geriau pažinti SUP turinčius vaikus.
3. Ugdyti atsakingą bendruomenę, stiprinant pedagogų, tėvų bendradarbiavimą teikiant pagalbą mokiniams.
4. Siekiant kokybiškų rezultatų, tobulinti ugdymą (si), taikant šiuolaikines strategijas.
5. Kurti inovatyvią mokinių poreikius atitinkančią mokymosi aplinką, mokyti saugaus ir atsakingo elgesio internete ir aktyviai dalyvauti įvairiose veiklose.

Ataskaitą parengė direktorės pavaduotoja ugdymui Ligita Monkevičienė, tel. 8 682 42347, el. p. [luligita@gmail.com](mailto:luligita@gmail.com)